Geplaas deur	Gerhard van Huyssteen Vrydag 07 Desember 2018
Want vanaand in haar binnekamer, as sy en Manlief half formeel en deur-die-jare-verwyderd in die bed klim ná nog ŉ suksesvolle aand waar hulle gemaak guitig met dié mengelmoes van mense moes meng, hang haar Makwassieonderrok enkellengte onder haar nagkabaai uit.
“Og, ek kan nie gló Wimpie en Jean het ons na hulle troue toe genooi nie! Hoe gaan ons uit nou weer uit dié ene kom? Ons verskonings raak op.”
Want sien, Anghela se hipgeit en verligtgeit strek net só ver. Dis ŉ gil as sy saam met Wimpie kan gaan shop, of as Jean gratis en op humoristiese wyse huis-en-tuinwenke uitdeel. Watwo sy haar seën oor ŉ “moffietroue” sal uitspreek, want “die Bybel sê immers ...” Lank vergete is hoe sy vroeër vanaand, toe sy deftig en intelligent met die Sandtonse Elite gekoketteer het, ten minste drie keer onbybels was.
Die haan kraai drie maal skaam, want ŉ aap kan nie haar aapgeit wegsteek nie, selfs al dra sy ŉ goue ring.
Terug na die taalkunde: Aangesien spreekwoorde dikwels metafories en beeldend is, kan ŉ mens op die beeld voortborduur om dieper insig in die menslike aard en toestand te kry.
Uiteindelik gaan dit tog nie oor die feit dat jy ŉ aap is nie, nie waar nie? Liewe aarde, die meeste mense in my kenniskring – ekke ingesluit! – is meer aap en minder mens. Ek kom ook van ŉ Makwassieplek af, het ook maar in die Groot Stad gaan studeer. Dat ek ook maar net soos Anghela/Engela niks anders as ŉ aangeklede aap is nie, is gewoon nie weg te redeneer nie.
Die aap wat nie wéét sy dra ŉ goue ring, daai aap is ŉ geváárlike ding.
Hierdie rubriek het in gewysigde vorm in Beeld van 07 Desember 2018 verskyn.
Lees 1111 tye	Laaste modifikasie op Vrydag 07 Desember 2018 17:56
Meer in hierdie kategorie: « Gelukkig is Max nog 'n 'liberol' in woord, daad	Titseltjies en druppeltjies »
Kommentaarskakel	 Dinsdag 15 Januarie 2019 10:12	geplaas deur	Christine Marais
Bietjie laat met my kommentaar, maar baie raak gesê, Gerhard!
Kommentaarskakel	 Sondag 09 Desember 2018 21:56	geplaas deur	Em Steyn
Baie dankie vir 'n vermaaklike artikel, al sukkel ek 'n bietjie om die kloutjie by die oor - of die ring by die aap - te bring.
Op 'n ander trant: Wil jy nie asseblief ook taalkundig oor die woord "Kersfees" skryf nie? Soos hoe die "Christus" van die fees 'n "Kers" geword het. Ek wonder of ons die woorddeel "Kers" nog so oorvloedig sou gebruik het as dit "Christus" gebly het. Stel jou voor: Christusboom, Christusete, Christuspoeding, Christusinkopies, Christuspartytjie... selfs Christusvader!